15. Ændringer til forebyggende hjemmebesøg på baggrund af ny ældrelov efter høring 
(Åben)
Tidl. politisk behandling SS-U, 01.04.25, pkt. 2
Forventet sagsgang
SS-U, ØK, BY
Lovgrundlag
Ældreloven § 2 og 4
SAGENS INDHOLD
Byrådet skal i denne sag tage stilling til forslag til ændringer til forebyggende 
hjemmebesøg på baggrund af ny ældrelov efter høring.  
Ældreloven er den nye lov for ældrepleje og -omsorg, som beskriver de lovgivningsmæssige rammer for 
fremtidens ældrepleje. Loven omfatter borgere, der har nået folkepensionsalderen, som har behov for hjælp 
til at kunne klare den daglige livsførelse på grund af nedsat funktionsevne, der er opstået som følge af 
alderdom. Loven omfatter også borgere under folkepensionsalderen, hvis behov for pleje og omsorg svarer 
til det, som borgere, der har nået folkepensionsalderen, kan have. Ældreloven træder i kraft 1. juli 2025. 
Med ældreloven fjernes kravet om, at kommunerne skal tilbyde forebyggende hjemmebesøg ud fra 
specifikke alderskriterier. Kommunerne er fortsat forpligtet til at arbejde forebyggende, herunder iværksætte 
opsøgende indsatser for borgere, hvor der vurderes at være et relevant forebyggelsespotentiale. 
Kommunen kan fortsat tilrettelægge den opsøgende og forebyggende indsats med udgangspunkt i 
specifikke alderskriterier, men ældreloven giver kommunerne frihed til at prioritere indsatsen ud fra konkrete 
risikovurderinger og lokale forhold. De forebyggende hjemmebesøg har overordnet til formål at bidrage til 
øget tryghed, sundhed og trivsel hos borgeren via vejledning fra en forebyggelseskonsulent.
Social og Sundhed har med afsæt i ældrelovens bestemmelser defineret tre principper, som danner 
grundlag for forslaget til ændringer af den forebyggende opsøgende indsats til ældre borgere i [adresse]: 
1)
Øget differentiering 
Det foreslås, at den forebyggende opsøgende indsats differentieres, så indsatsen i højere grad tilbydes til 
borgere, hvor forebyggelsespotentialet vurderes at være relevant. Det betyder, at borgere med lavere grad 
af fysisk, psykisk og social sundhed tilbydes flere samtaler eller besøg, mens borgere med højere grad af 
fysisk, psykisk og social sundhed tilbydes færre. Formålet med differentieringen af den opsøgende indsats 
er at prioritere ressourcer til borgere med et vurderet større behov for en forebyggende indsats. Øget 
differentiering bidrager til at mindske ulighed i sundhed.
Det forebyggende tilbud til borgeren vil med dette forslag i højere grad skulle fastsættes ud fra en individuel 
behovsvurdering, fx med udgangspunkt i et digitalt screeningsværktøj. Afhængigt af borgerens behov 
differentieres måden indsatsen tilbydes på. Fx vil borgere, hvor forebyggelsespotentialet vurderes at være 
mindre, selv skulle henvende sig ved ønske om samtale med en forebyggelseskonsulent, mens borgere 
med et større forebyggelsespotentiale vil få tilbudt en telefonsamtale eller et besøg. Ligeledes kan antallet 
af tilbudte samtaler eller besøg varieres efter borgerens behov.   
2)
Systematik i opsporingen 
[adresse]: EMN-2024-02828
Dok-ID: 3894850
Sagsbehandler: maths
Byråd
27. maj 2025  19:00
Der skal fortsat være en systematisk tilgang til opsporingen af ældre borgere, der har brug for råd og 
vejledning til at bevare et godt ældreliv. Derfor fastholdes alderskriterierne som et grundlæggende princip 
for, hvornår der screenes for behov for en forebyggende opsøgende indsats. Herudover vil indsatsen også 
fortsat blive systematisk tilbudt til borgere i udsatte livssituationer, hvor risikoen for nedsat funktionsevne 
eller livskvalitet er forøget.  
3)
Afgrænsning i forhold til alder
Tilbud om forebyggende samtaler/hjemmebesøg foreslås fremadrettet at følge folkepensionsalderen i 
lighed med ældrelovens afgrænsning. 
Social og Sundheds forslag til ændringer til det nuværende tilbud om forebyggende hjemmebesøg fremgår 
af nedenstående oversigt: 
Nuværende tilbud
Forslag til ændringer 
Tilbud om besøg til 70-årige, 
som bor alene.
Ingen ændring. 
Orientering om muligt besøg til 
75-årige. 
Ingen ændring. 
Tilbud om besøg til 80-årige.
Tilbud fastsættes ud fra en 
individuel behovsvurdering. 
Aldersbestemte 
besøg 
Tilbud om årligt besøg fra 82 
år.
Tilbud om besøg til alle 82-
årige ud fra vurderet behov. 
Samtaleinterval fastsættes 
herefter ud fra en individuel 
behovsvurdering fra 82-84 år.
Alle borgere tilbydes et årligt 
besøg fra 85 år. 
Tilbud om besøg til [adresse], 
som er i særlig risiko for at få 
nedsat social, psykisk eller 
fysisk funktionsevne.
Besøg tilbydes fra den aktuelle 
folkepensionsalder. 
Tilbud om besøg til 65-årige og 
opefter, der mister sin 
ægtefælle/samlever.
Besøg tilbydes fra den aktuelle 
folkepensionsalder.
Behovsbesøg 
til udvalgte 
risikogrupper
Tilbud om besøg til 75-årige og 
opefter, der tilflytter kommunen.
Ingen ændring. 
Undtaget for 
besøg
Borgere, der i forvejen 
modtager både personlig og 
praktisk hjælp eller bor i 
plejebolig. 
Ingen ændring. 
Den forebyggende indsats vil fortsat have til formål, at: 

Give et sundhedsfremmende og forebyggende tilbud 

Sætte fokus på borgerens ressourcer og evne til at mestre eget liv 

Give råd og vejledning til at løse problemer af helbredsmæssig, social eller praktisk karakter

Oplyse om relevante tilbud og aktiviteter – herunder tilbud i civilsamfund

Forebygge at borgere i målgruppen føler sig uønsket alene 

Støtte borgeren i at være eller forblive fysisk aktiv.
Samtalen med en forebyggelseskonsulent kan foregå over telefonen eller i borgerens eget hjem og har en 
varighed på ca. en time. Der kan som supplement til samtaler og besøg blive afholdt fællesarrangementer 
for seniorer med fokus på sundhedsfremme og forebyggelse.
Forslag til ændringer til forebyggende hjemmebesøg vil blive implementeret fra 1. juli 2025, når ældreloven 
træder i kraft. Metoder til differentiering udvikles og tilpasses løbende. Der afprøves fx et digitalt valideret 
screeningsredskab (WIPP360) fra september 2025. Borgere som ikke besvarer det digitale spørgeskema, 
vil blive kontaktet af en forebyggelseskonsulent pr. telefon.  
VURDERING
Social og Sundhed vurderer, at forslaget afspejler ældrelovens ambitioner om at tilbyde en opsøgende og 
generel forebyggende indsats til ældre borgere, hvor der er et relevant forebyggelsespotentiale. 
Med forslaget bliver indsatsen i højere grad end tidligere målrettet borgere med lavere grad af fysisk, 
psykisk og social sundhed, da indsatsen differentieres ud fra en individuel vurdering af borgerens behov. 
Den individuelle behovsvurdering vil tage afsæt i fagligt anerkendte metoder, som sikrer en solid faglig 
vurdering af borgerens behov. Der vil altid blive taget hensyn til borgernes eget ønske om fravalg af samtale 
eller besøg. I det omfang det ressourcemæssigt er muligt, vil borgere, der ønsker mere støtte end den i 
udgangspunkt tilbudte indsats, blive imødekommet.  
Erfaringer fra andre kommuner, der har anvendt screeningsværktøjet WIPP360, viser, at der vil være en 
gruppe af ældre borgere, som ikke har et sundhedsfagligt vurderet behov for en forebyggende opsøgende 
indsats. På baggrund af erfaringerne forventes det, at der fx blandt 80-årige borgere i [adresse] 
kan omprioriteres 80-120 opkald eller besøg til borgere med et større behov. 
Forslaget til ændringer til forebyggende hjemmebesøg imødekommer sundhedspolitikkens ambition om at 
sætte ind med målrettede indsatser til borgere, hvor der er størst behov. Forslaget er samtidig i god 
overensstemmelse med politikkens fokusområde ”Flere gode leveår”, da indsatsen sætter fokus på at 
fastholde og styrke den enkelte borgers funktionsniveau og evne til at tage hånd om egen sundhed. Dette 
er vigtigt i forhold til at understøtte, at ældre borgere kan leve et sundt og selvstændigt liv så længe som 
muligt. Set i lyset af det stigende antal ældre borgere, vurderes det fornuftigt at prioritere ressourcerne til 
dem, hvor forebyggelsespotentialet er størst.
Social og Sundhed vil løbende følge indsatsen for at sikre, at der er balance mellem økonomi og antallet 
af tilbudte samtaler eller besøg, så borgere, der har behov for ekstra støtte, kan håndteres uden at budgettet 
udfordres. Desuden vil der løbende ske en evaluering af differentieringsmetoderne.
Forslag til ændringer til forebyggende hjemmebesøg vurderes at rumme en god balance mellem at tilbyde 
en generel forebyggende indsats til borgere i målgruppen og samtidig målrette indsatsen til borgere, hvor 
behovet for råd og vejledning er størst. 
Forslag til ændringer til forebyggende hjemmebesøg på baggrund af ny ældrelov har været i høring hos 
Ældrerådet i perioden 2.-16. april 2025. Ældrerådets høringssvar er vedlagt som bilag.  
Ældrerådet takker for åbenhed og tidlig inddragelse i processen og anerkender, at den forebyggende og 
opsøgende indsats til ældre borgere fastholdes i kommunen. Ældrerådet bakker desuden op om de tre 
principper, som danner grundlaget for forslaget til ændringerne, samt ønsket om fortsat at tilbyde en 
individuel forebyggende indsats. 
Ældrerådet gør opmærksom på, at målgruppen til forebyggende hjemmebesøg kan have udfordringer ved 
digitale løsninger, hvorfor afprøvning af et digitalt screeningsværktøj kan anses som et uhensigtsmæssigt 
valg.  
  
Social og Sundhed vurderer, at mindre digitale borgere i målgruppen ikke vil blive overset, da borgere, som 
ikke besvarer det digitale spørgeskema, vil blive kontaktet af en forebyggelseskonsulent pr. telefon. 
Samtidig har man gode erfaringer med at benytte det digitale værktøj i andre kommuner.  
ØKONOMI
Ændringerne til forebyggende hjemmebesøg kan udmøntes inden for forvaltningens driftsbudget, da der er 
tale om en omprioritering af ressourcer til borgere med et vurderet større behov for en forebyggende 
indsats. Der anvendes i dag 2,4 årsværk til indsatsen. 
INDDRAGELSE
19. januar 2025 blev Ældrerådet præsenteret for forslag til ændringer til forebyggende hjemmebesøg. 
Sagen har været i høring hos Ældrerådet. 
INDSTILLING
Direktøren for Social og Sundhed indstiller til Byrådet:
1.
At forslag til ændringer til forebyggende hjemmebesøg på baggrund af ny Ældrelov godkendes. 
BESLUTNING
Social- og Sundhedsudvalget, 6. maj 2025:
Fraværende: Ingen
Indstilles godkendt.
Økonomiudvalget, 20. maj 2025:
Fraværende: Ingen
Indstilles godkendt.
Byrådet, 27. maj 2025:
Fraværende: Liva Koch, Oscar Holm
Godkendt.
Bilag

Ældrerådets høringssvar vedr. ændringer til forebyggende hjemmebesøg på baggrund af ny 
ældrelov (3894849)
